Magyar Logisztikai, Beszerzési és Készletezési Társaság

Meghívó - Projektmenedzsment Tagozati program
2021-01-19 16:30 - 18:00 UTC
Szeretettel meghívjuk a 2. MLBKT Projektmenedzsment Tagozati programra az alábbiak szerint:

Az előadás címe:
Hello it’s nice to meet/mute you: A projektmenedzsment kihívásai a digitális térben.

Előadó:
Dr. Kertész Máté, MBA, PMP, Programmanager, DXC Technology Hungary Kft.

Előadás rövid leírása:
Az elmúlt hónapok eseményei átalakították a munkavégzési szokásokat és ez a hazai projektmenedzsmentet sem kerülhette el. Az előadás a virtuális projektmenedzsment előnyeit és hátrányait kívánja bemutatni. Azt a kérdést veti fel, hogy milyen kihívásokkal szembesül a projektmenedzser, amikor a személyes jelenléten alapuló munkavégzés helyére virtuális eszközök alkalmazása lép. Az előadás nem csupán azok számára lehet érdekes, akik jelenleg élik át a személyes jelenlétet igényló projektmenedzsmentről a virtuálisra való átállást, hanem azok számára is, akik a virtuális projektmenedzsment világában már jártasságra tettek szert.

Az előadóról:
Dr. Kertész Máté 2008 óta foglalkozik projektmenedzsmenttel. 2018-ban a Projektmenedzsment Kiválóság Tábla „Az év projektmenedzsere” díjjal ismerte el szakmai munkáját.
Az általa vezetett nemzetközi projektek és programok révén releváns tapasztalatokat szerzett a virtuális projektmenedzsment területén. Ugyanakkor több éven át vezetett olyan magyarországi projekteket is az állami szférában, amelyek egyáltán nem, vagy csak ritkán éltek digitális eszközökkel. Ezért a szakember jól ismeri mindkét világ előnyeit és hátrányait.

Időpont: 2021. január 19., 16.30-18.00
Helyszín: ZOOM online platform
(a belépéshez szükséges kódot minden jelentkezőnknek a rendezvény napján, a délelőtti órákban küldjük)
Részvételi díj:

A részvételi az MLBKT tagjai számára ingyenes, de előzetes regisztrációhoz kötött!
Nem MLBKT tagok részére 1800,- Ft (1417,- Ft+áfa)

Jelentkezési határidő: 2021. január 18. 24.00 óra

Virtuális vállalatlátogatás - a Hungaropharma Zrt. Budapesti Logisztikai Központ II. bemutatása
2021-01-21 15:00 - 16:30
MLBKT Gyógyszeripari Tagozata sok szeretettel meghívja Önt következő programjára:

Időpont: 2021. január 21., 15.00-16.30.
Téma: A Hungaropharma Zrt. Budapesti Logisztikai Központ II. bemutatása virtuális vállalatlátogatás keretében
Helyszín: ZOOM (a belépési kódot az esemény napján, délelőtt küldjük a regisztrációban megadott e-mail címre)

2020-ban megkezdte működését Magyarország legmodernebb gyógyszeripari raktárbázisa, a BLK II., a Hungaropharma Zrt. Budapesti Logisztikai Központjában.

Tegyen velünk egy virtuális látogatást, ismerje meg az új komplexumot, s kérdezzen bátran a Hungaropharma Vállalatcsoport vezető munkatársaitól!

Program:

15:00-15:05
Köszöntő
Kellner Mária, MLBKT alelnök, MLBKT Gyógyszeripari Tagozat vezető, ellátási lánc igazgató, Béres Gyógyszergyár Zrt.

15:05-15:15
Örömmel mutatjuk meg Önnek új raktárbázisunkat
Ballai Orsolya, Hungaropharma Zrt., Beszerzési igazgató

15:15-15:40
A BLK2 raktár infrastruktúrája, munkafolyamatai
Bebesi Balázs, Hungaropharma Zrt., Logisztikai vezető

15:40-16:05
Új otthon, számtalan lehetőség, azaz a Bellis Egészségtár Kft. működése az új raktárban
Dene László, Bellis Egészségtár Kft., ügyvezető igazgató

16:05-16:20
Kerekasztal beszélgetés: 5 milliárdos beruházás az elejétől a végéig
· Ballai Orsolya, Hungaropharma Zrt., Beszerzési igazgató;
· Bebesi Balázs, Hungaropharma Zrt., Logisztikai vezető;
· Dene László, Bellis Egészségtár Kft., ügyvezető igazgató;
· Meleg Gábor, Hungaropharma Zrt., Logisztikai és szállítási igazgató,
· Orbán-Bányai Zita, Hungaropharma Zrt., Koordinációs és kiemelt ügyfélkapcsolati vezető

16:20-16:30
Szeretettel várjuk kérdéseiket

Jelentkezési határidő: 2021. január 18.

Ha a fenti gomb nem működik, itt is lehet jelentkezni → https://forms.gle/2PgNTCZymiHqWp2T8

Az eseményen történő részvétel az MLBKT tagjai részére INGYENES, de regisztrációhoz kötött.
Az eseményt a Zoom alkalmazásban szervezzük és rendezvény előtt küldjük a belépési linket.

Forecasting Tagozati program!
2021-01-25 16:00 - 18:00
Szeretettel meghívjuk az MLBKT Forecasting Tagozatának következő programjára az alábbiak szerint

Téma:
Saint Gobain Construction Product S&OP és forecasting folyamatainak automatizálása, SAP környezethez illeszkedően (SAP/ABAP programozás nélkül)

Időpont: 2021. január 25. 16.00-18.00
Helyszín: ZOOM online felület
(a belépéshez szükséges kódot minden jelentkezőnknek a rendezvény napján, a délelőtti órákban küldjük)

A tervezett program:
Bevezetés: a szervezeti kultúra és az értékesítés-igény előrejelzés kölcsönhatása
Előadó: Mondovics János, Bonitat Kft

Saint Gobain Construction Product S&OP és forecasting folyamatainak automatizálása, SAP környezethez illeszkedően (SAP/ABAP programozás nélkül, azzal kapcsolódva)
Előadó: Kakuk Péter a Saint Gobain Construction Product logisztikai folyamatfejlesztési menedzsere, a szoftver fejlesztője
A vállalat pontosabb készleteket, precízebb előrejelzéseket ér el, emellett az eredeti SAP megoldásnál rugalmasabb kontrollszerepet és jelzési rendszert sikerült kialakítani.
„A költséghatékony és gyors implementáció mellett jól látható és számszerűsíthető eredményeket produkált a rendszer. A logisztikai hatékonyság növekedése miatt két nappal kevesebb termeléssel értük el ugyanazt az éves értékesítési volument, mint a szoftver nélkül tehettük volna. Az előrejelzett kapacitások pontossága hat havi minta alapján 98,3 – 99,2%-os szintet ért el és a forecast pontossága is emelkedett.
A legnagyobb eredmények azonban nem számszerűsíthetők: a közös tudatosság, a munkakultúra, a részlegek közötti megértés formálódása, a transzparensebbé váló hatáskörök és a sokkal mélyebben adatvezérelt döntések lehetőségének kialakulása.” A rendszer alacsonyabb költségen tud rugalmasabb és sokszor pontosabb megoldásokat kínálni a SAP natív megoldásánál.
Kérdések, eszmecsere (vezeti: Mondovics János)

Részvételi díj:

A részvételi az MLBKT tagjai számára ingyenes, de előzetes regisztrációhoz kötött!
Nem MLBKT tagok részére bruttó 3000,- Ft

Jelentkezési határidő: 2021. január 24. 24.00 óra

A pontos értékesítési előrejelzés szerepe az ellátási láncban - Forecasting tagozati program
2021-02-01 16:00 - 18:00
Szeretettel meghívjuk az MLBKT Forecasting Tagozatának következő programjára az alábbiak szerint

Téma:
A pontos értékesítési előrejelzés szerepe az ellátási láncban

Gyakran mondják, hogy az értékesítés előrejelzés egyben tudomány és művészet.
A modern módszertanoknak, a mesterséges intelligenciának és a gépi tanulásnak, valamint a mai szoftverek szimulációs képességeinek hála mára olyan módszerek és megoldások állnak rendelkezésre, amelyek a tervezési folyamatot sokkal gyorsabbá, könnyebbé teszik.
A legtöbb cég számára ennek ellenére még ma is komoly kihívást jelent az értékesítések pontos előrejelzése. Az igények sokszor intuitív módon kerülnek meghatározásra, pedig a vezetők ezek alapján hozzák meg az üzletmenetre vonatkozó döntéseiket. Pontos előrejelzés és az ellátási lánc területeinek összehangolása nélkül számos konfliktussal is lehet számolni az egyes osztályok/külső felek között. Ezek feloldása sokszor lehetetlen vagy közel sem ideális, így alacsonyabb kiszolgálási szintet, rosszul kihasznált erőforrásokat, kapacitásokat, magas készletszinteket és az elérhetőnél alacsonyabb jövedelmezőséget eredményeznek. Ezért olyan fontos nagy hangsúlyt fektetni az igények pontos előrejelzésére.

Amennyiben az Ön vállalata is hasonló kihívásokkal küzd, úgy csatlakozzon a 90 perces, élő demóval egybekötött webinárunkhoz!

Időpont: 2021. február 1., 16.00-18.00
Helyszín: ZOOM online felület
(a belépéshez szükséges kódot minden jelentkezőnknek a rendezvény napján, a délelőtti órákban küldjük)

A programról:
A webinar keretében elsőként Mondovics János (Bonitat Kft.) módszertani oldalról mutatja be a pontos előrejelzés előnyeit. Ezt követően Faluvégi János (SAP Hungary Kft.) azt prezentálja, hogy az SAP integrált ellátási lánc tervező platformja, az SAP Integrated Business Planning hogyan képes a beépített statisztikai modelljeivel, szegmentációs, szimulációs és optimalizáló képességeivel a gyakorlatban támogatni mind az előrejelzési mind pedig a kapcsolódó tervezési folyamatokat.

Amennyiben a „jelentkezem” gomb nem működik, itt is lehet jelentkezni: https://forms.gle/dUxnNewFNugoVzb77

Részvételi díj:

A részvételi az MLBKT tagjai számára ingyenes, de előzetes regisztrációhoz kötött!
Nem MLBKT tagok részére bruttó 3000,- Ft

Jelentkezési határidő: 2021. január 31. 24.00 óra

Az előadókról:

Mondovics János, Bonitat Kft.

A Bonitat Kft. ügyvezetője, korábban az IFKA Logisztikai Fejlesztési Központ ügyvezető igazgatója, azelőtt a Dreher Zrt. (SABMiller Europe) tervezési vezetője csaknem 14 éven keresztül. A Budapesti Műszaki Egyetemen előbb gépészmérnöki, majd gazdasági mérnöki diplomát szerzett.
Szakmai aktivitásai közül ki kell emelni korábbi csaknem tíz éves elnökségi tagságát a Magyar Logisztikai, Beszerzési és Készletezési Társaságnál. Az MLBKT Logisztikai Magisztere. Meghívott előadó volt a Budapesti Gazdasági Főiskolán, majd Egyetemen (logisztika, ellátási lánc menedzsment), a Corvinus Egyetemen (MBA és logisztika szak) és a Miskolci Egyetemen (logisztika). Mintegy 35 szakmai konferencián volt felkért előadó. Logisztikai témában 38 publikációja jelent meg, 2 könyv társzerzője, és 7 riportban fejtette ki szakmai nézeteit szakfolyóiratokban.
Az utóbbi években az előrejelzési problémákkal összefüggő folyamatokra fókuszál.

Faluvégi János, ellátási lánc szakértő, SAP Hungary Kft.

János 2014 óta dolgozik a SAP Hungary Kft-nél. Tanácsadói és fejlesztői háttérrel rendelkező presales szakértő, aki otthonosan mozog a logisztika, gyártás, eszköz gazdálkodás és az ellátási lánc tervezés területén.

További információ az SAP Integrated Business Planning megoldásról.

LogInfo – Tudnivalók a BiREG rendszerről
2021-02-08 15:00 - 16:30
A rendszert számos kérdés övezi. Az elmúlt hetek történéseivel, a rendszer működési elveivel, a feladó és címzett kötelezettségeivel és a jövőbeli fejlesztésekkel foglalkozunk,
2021. február 8-án (hétfőn) 15.00-16.30 között
az MLBKT Logisztikai Szolgáltatói Tagozata szervezésében.
A bevezetőben áttekintjük a fuvarpiaci helyzet alakulását 2004-et, illetve 2015-öt követően, különös tekintettel a 2015-ös versenyképességi csomag sikereire és hiányosságaira. Kitérünk az európai piacvédelmi lépésekre, a mobilitási csomag egyes hatásaira, a magyar fuvarozók jelenlegi versenytársaira.
Pár percben ismertetjük az ITM KKEF főosztály tevékenységének jelentőségét, a BiREG fontosságát (a BiREG előtti és a BiREG-et követő újabb lépéseket a piac tisztulása érdekében).
Részletesen körüljárjuk a rendszer működési elveit, a regisztrációra kötelezettek körét, a feladó és címzett feladatait, kötelezettségeit és a jövőbeni fejlesztéseket.

A tavaly december 31-én megjelent 298. számú közlönyben kihirdetett 722/2020. számú kormányrendelet módosította a 261/2011-es, a közúti áruszállításról szóló kormányrendeletet. A módosítás 2021. január elsejei hatállyal bevezette a Bireg rendszert. Részletek >>

Előadóink:
Karmos Gábor, szakértő, okleveles közlekedés mérnök
Rónay-Tobel Beatrix, főosztályvezető, Közúti Közlekedési Ellenőrzési Főosztály, Innovációs és Technológiai Minisztérium

Részvételi díjak:

az MLBKT tagjai számára ingyenes
nem MLBKT tagok számára 6 000 Ft + áfa

Helyszín: ZOOM alkalmazás
(A belépő kódot február 8-án 12 óráig küldjük a regisztrációban megadott e-mail címre.)
Jelentkezési határidő: 2021. február 7.

Amennyiben a fenti gomb nem működik, a jelentkezési lap itt található: https://forms.gle/Y64UfBCARcLZKnWW9
Technikai információk
Az eseményt a Zoom alkalmazásban szervezzük, a regisztráció után visszaigazolást küldünk és a rendezvény napján délelőtt küldjük a belépési linket.
Részvételi feltételek és jelentkezés
A részvétel az MLBKT tagjai számára ingyenes, nem tagok részére 6000,- Ft. Maximális létszám a ZOOM alkalmazásban 100 fő, a jelentkezéseket a beérkezések sorrendjében fogadjuk.
Jelentkezni az űrlapon keresztül lehet 2021. február 7-ig.

Brexit 2.0 – Tanácsok - Buktatók
2021-02-11 16:00 - 17:00
A novemberi Brexit előadásunk folytatásaként, most az elmúlt pár hét új szabályaival és gyakorlati tapasztalataival foglalkozunk,
2021. február 11-én (csütörtökön) 16.00-17.00 között.

Egy rövid előadás keretében áttekintjük a tavaly karácsonykor véglegesített EU – UK Kereskedelmi és Együttműködési Megállapodás legfontosabb, logisztikát, beszerzést és kereskedelmet érintő rendelkezéseit és a jelenleg alkalmazandó szabályokat.
Néhány pontban összefoglaljuk, hogyan kell eljárni és mire kell figyelni import és export irányban.

Aki mindezt összefoglalja és az Önök segítségére lesz a témában:
Tüske Zsuzsanna, a J&J Center Kft. ügyvezetője

Ezt követően egy kerekasztal-beszélgetés keretében elemezzük a működés tapasztalatait, a gyakorlati szempontokat.
Beszélgető partnereink:
Hafner Gábor, Sr. Manager – Shipping Operations, Grundfos
Sélley Sándor, ellátási lánc vezető, Grundfos
Szmodics Péter, Senior Business Change Manager, DSV Hungária Szállítmányozási Kft.

Január elsejével véget ért az Egyesült Királyság Európai Unióból történő kilépésekor bevezetett átmeneti időszak, így most már kereskedelmi szempontból nem EU tagországnak, hanem külföldnek minősül az angol forgalom.

Részvételi díjak:

az MLBKT tagjai számára ingyenes
nem MLBKT tagok számára 6 000 Ft + áfa

Helyszín: ZOOM alkalmazás
(A belépő kódot február 11-én 12 óráig küldjük a regisztrációban megadott e-mail címre.)
Jelentkezési határidő: 2021. február 10.

Amennyiben a fenti gomb nem működik, a jelentkezési lap itt található: https://forms.gle/Y64UfBCARcLZKnWW9
Technikai információk
Az eseményt a Zoom alkalmazásban szervezzük, a regisztráció után visszaigazolást küldünk és a rendezvény napján délelőtt küldjük a belépési linket.
Részvételi feltételek és jelentkezés
A részvétel az MLBKT tagjai számára ingyenes, nem tagok részére 6000,- Ft. Maximális létszám a ZOOM alkalmazásban 100 fő, a jelentkezéseket a beérkezések sorrendjében fogadjuk.
Jelentkezni az űrlapon keresztül lehet 2021. február 10-ig.

Virtuális vállalatlátogás - a Penny Market Kft. Veszprémi Logisztikai Központjába
2021-02-16 09:30 - 12:00
Az MLBKT virtuális vállalatlátogatást szervez a PENNY Market Kft. veszprémi telephelyére, melyre szeretettel várjuk.
Időpont: 2021. február 16., 9.30-12.00.
Téma: A Penny Market Kft. veszprémi logisztikai központ bemutatása virtuális vállalatlátogatás keretében
Helyszín: ZOOM (a belépési kódot az esemény előtti napon, délután küldjük a regisztrációban megadott e-mail címre)

A PENNY Market Kft. 1996 óta van jelen Magyarországon. Az áruházlánc jelenleg 226 üzletet, 3 logisztikai központot üzemeltet és több mint 4700 munkatársat foglalkoztat.
A vállalat küldetése, hogy vásárlói számára országszerte a lehető legfrissebb és legjobb ár-érték arányú termékeiket kínálja, beleértve a kiváló minőségű sajátmárkás és Magyar Termék védjegyes árucikkeiket is. A PENNY Market Magyarország kiemelt hangsúlyt fektet a magyar beszállítókkal fenntartott kapcsolataira. Új beruházásaival, terjeszkedésével folyamatosan támogatja a hazai gazdaság fejlődését
Logisztikai központjai Alsónémediben, Karcagon és Veszprémben találhatóak. Közülük a legnagyobb Alsónémediben található, mely a fővárostól délre – alig 3 kilométerre helyezkedik el, egyben a központi iroda is. A karcagi raktár Magyarország keleti részén szolgálja ki üzleteiket. 2017-ben pedig Penny Market Kft. 2017-ben nyitotta meg Veszprémben a nyugat magyarországi üzleteket ellátó 26500nm-es elosztóközpontját, melyet lehetőségünk lesz megtekinteni a látogatás alkalmával.

Tegyen velünk egy virtuális látogatást, ismerje meg az új logisztikai bázist és kérdezzen bátran a PENNY Market Kft. logisztikai vezetőjétől és elosztóközpont vezetőjétől!
Részletes program és jelentkezés: https://logisztika.hu/2021/01/28/virtualis-vallalatlatogas-a-penny-market-kft-veszpremi-logisztikai-kozpontjaba/

A stressz, a krízis és trauma és azok kezelési lehetőségei – MLBKT Projektmenedzsment Tagozati előadás
2021-02-16 16:30 - 18:00
Szeretettel meghívjuk a 3. MLBKT Projektmenedzsment Tagozati programra az alábbiak szerint:

Az előadás címe:

A stressz, a krízis és trauma, és azok kezelés lehetőségei

Előadó:
Szatmáriné dr. Balogh Mária
Címzetes főiskolai tanár, Munka- és pályatanácsadó szakpszichológus, Munka- és szervezet szakpszichológus, kiképzett tréner, licenccel rendelkező Coaching pszichológus

Előadás rövid leírása:
Előadásában ismerteti a stressz fogalmát, a stresszreakció leggyakoribb okait és tüneteit, kiegészítve a krízis és a trauma jelenségével. A munkahelyeken, ill. a munkatársak körében a mostani válság idején előfordulhat, hogy szükség van arra, hogy a vezetők ezekre a jelenségekre is odafigyeljenek és megfelelően tudjanak reagálni, vagy segítséget keresni.
Az előadó különféle megelőzési és kezelési lehetőségeket mutat be, és lehetővé teszi egyes gyakorlatok kipróbálását a résztvevők számára is. A kérdésekre pedig örömmel válaszol.

Az előadóról:
Szervezetfejlesztési és vezetési tanácsadóként, személyzetfejlesztőként 28 éve támogatja a cég- és HR vezetőket abban, hogy a problémák és a kihívások azonosításán túl kialakítsák és megvalósítsák fejlesztési koncepciójukat a stratégiaalkotástól és rendszerfejlesztéstől a csoportos beavatkozásokon (pl. tréningek, csoportos alkotó workshopok és coachingok) keresztül az egyéni fejlesztésekig (pl. karriertervezés, vezetői coaching).
Oktatott már a DE, a SZE, a BME, az ELTE, BKF keretei között kommunikációt és tárgyalástechnikát, munkahelyi képzés és készségfejlesztés c. tantárgyat, mediációt, vezetett tanácsadási készségfejlesztő tréningeket. Jelenleg a BCE Projektmenedzsment specialista szakon problémamegoldás csoportos alkotástechnikai módszereit és vezetési ismereteket tanít sok gyakorlattal fűszerezve. Krízistanácsadóként is támogat cégeket a válság idején.

Időpont: 2021. február 16., 16.30-18.00
Helyszín: ZOOM online platform
(a belépéshez szükséges kódot minden jelentkezőnknek a rendezvény napján, a délelőtti órákban küldjük)
Részvételi díj:

A részvételi az MLBKT tagjai számára ingyenes, de előzetes regisztrációhoz kötött!
Nem MLBKT tagok részére 3000,- Ft (bruttó)

Jelentkezési határidő: 2021. február 15. 24.00 óra

Tárgyalási alapismeretek beszerzőknek
2021-02-18 00:00 - 2021-02-19 23:59
Kezdő beszerzőként néha váratlanul ér bennünket, amikor egy szituációban meg kell mutatnunk, milyen ügyesen tárgyalunk. Előfordul, hogy egy-egy helyzet teljesen váratlanul ér bennünket, és rögtönöznünk kell a telefonban vagy személyesen.
Késik a beszállító? Rossz anyagot kaptunk? Váratlan áremelés történt és nekünk kell letárgyalnunk?
A tréningen begyakoroljuk, hogyan oldhatunk meg kezdőként rázós feladatokat úgy, hogy partnerünknek meg sem fordul a fejében, hogy ezt lehet, hogy most csináljuk először…

Jelentkezési határidő: 2021. 02. 08.

Képzési napok: 2021. 02. 18. 8:30 – 17:00;
2021. 02. 19. 8:30 – 17:00
Min.-Max. csoportlétszám: 6-12 fő
Óraszám: 16 óra (8-8 óra)
Helyszín: Online

*A változtatás jogát fenntartjuk.(Amennyiben újra engedélyezetté válna a helyszíni oktatások szervezése, úgy az oktatóval és a résztvevőkkel közös megállapodás alapján térhetünk át offlinera. Ennek a megvalósítását előre leegyeztetjük az ügyfelekkel.)
Részletek

Vámismeretek
2021-02-18 00:00 - 2021-02-19 23:59
Újragondolt tréningünkön rávezetjük résztvevőinket a vámszakmai kérdések összefüggéseire és számos gyakorlati feladattal, esettanulmánnyal adunk hasznos segítséget ahhoz, hogy megalapozott döntéseket tudjanak hozni a vám- vagy ahhoz kapcsolódó területeken.

Jelentkezési határidő:
1. csoport: 2021. 02. 08.
2. csoport: 2021. 05. 29.

Képzési napok:
1. csoport: 2021. 02. 18. 8:30 – 17:00;
2021. 02. 19. 8:30 – 17:00
2. csoport: 2021. 06. 08. 8:30 – 17:00;
2021. 06. 09. 8:30 – 17:00

Min.-Max. csoportlétszám: 6-12 fő
Óraszám: 16 óra (8-8 óra)
Helyszín: Online

*A változtatás jogát fenntartjuk. (Amennyiben újra engedélyezetté válna a helyszíni oktatások szervezése, úgy az oktatóval és a résztvevőkkel közös megállapodás alapján térhetünk át offlinera. Ennek a megvalósítását előre leegyeztetjük az ügyfelekkel.)

Részletek

Beszélgetés az online oktatás kihívásairól - Oktatói Tagozat meghívója
2021-02-18 17:00 - 19:00
Az MLBKT Oktatói tagozata
tisztelettel meghívja Önt
2021. február 18-án 17 és 19 óra között
a ZOOM-ban tartandó online beszélgetésére

a
Téma: Az online oktatás – különösen az online vizsgáztatás – kihívásai

A 2020-as év kihívás volt (nemcsak) a logisztikai (felső)oktatás számára. Az Oktatói tagozat a beszélgetésre számos olyan magyarországi egyetemről kért fel hozzászólókat, ahol logisztika, ellátásilánc-menedzsment oktatás folyik. A beszélgetésben részt vesznek a Corvinus, a Debreceni, a Széchenyi, a Pannon, a Miskolci, a Műszaki, a Károli és a Pécsi Tudományegyetem kollégái is. Célunk egy közös gondolkodás, a problémák, megoldási lehetőségek közös megismerése, megbeszélése, a legjobb gyakorlatok feltárása. Várunk mindenkit, aki oktat vagy érdeklik az oktatás kihívásai, és kíváncsi a legnagyobb hazai egyetemek gyakorlatára, vagy szívesen megosztaná tapasztalatát!
Üdvözlettel,
Nagy Judit és Pónusz Mónika
Az Oktatói tagozat vezetősége

Jelentkezési határidő: 2021. február 17. 24 óra
A részvétel mindenki számára ingyenes.

Új szolgáltatókkal / beszállítókkal találkozik az MLBKT Gyógyszeripari Tagozata
2021-02-25 15:00 - 17:30
Az MLBKT Gyógyszeripar Tagozata szeretettel meghív minden érdeklődőt következő webinárjára, az alábbiak szerint:

Időpont: 2021. február 25., csütörtök, 15.00-17.30
Helyszín: ZOOM online felület (a belépő kódot minden jelentkezőnknek az előadás napján küldjük a regisztrációban megadott e-mail címre)

Az alábbi cégeket kértük fel, hogy a gyógyszeripart is érintő tevékenységükről tartsanak bemutatkozó előadást:

Agility Magyarország Kft.
Antra ID Kft.
Biztup Kft.
Photoneo s.r.o. – szervezés alatt
SMO Group Hungary Kft. – OK
SSI Schäfer Systems International Kft. – szervezés alatt

A részletes programot a későbbiekben pontosítjuk, addig is jegyezze fel naptárába az időpontot!

A részvétel az MLBKT tagjai számára nyitott és ingyenes, csupán előzetes regisztrációhoz kötött!

Amennyiben a jelentkezem gomb nem működik, itt is lehet jelentkezni: https://forms.gle/BZwdGoiRJVs2AMWY9

Jelentkezési határidő: 2021. február 24., 24 óra

Így fejleszd a szolgáltatásodat a 21. században - Meghívó a Lean tagozat programjára
2021-03-03 16:00 - 18:00
Az MLBKT Lean tagozata az alábbi programra várja az érdeklődőket

Miről is lesz szó?
A lean szemlélet gyártásban való eredményes alkalmazása a szolgáltatóiparban folytatódik!
A gyártásban már sikerrel használt lean módszerek szolgáltatásfejlesztésben való alkalmazhatóságának bemutatása egy esettanulmányon keresztül.
Az előadás a szolgáltatások fejlesztésének új szintjét mutatja be, szolgáltatás-specifikus módszerekkel és példákkal.

Az előadás tematikája:
Az eseményen egy folyamatfejlesztési projektet mutatunk be a jelenállapot felmérésétől a problémák strukturált elemzésén át a jövőállapot tervezéséig.
Bemutatjuk, hogyan érdemes egy folyamatfejlesztési projektet menedzselni, valamint a gyakran előforduló elakadások kezelésére is hozunk példákat.
A program során a jelenlévők számára lehetőség nyílik a témához kapcsolódó munkahelyi tapasztalataik, problémáik megosztására és közös feldolgozására.

Időpont: 2021. március 3., 16.00-18.00
Helyszín: ZOOM online platform (a belépő kódot minden jelentkezőnknek az előadás napján küldjük a regisztrációban megadott e-mail címre)

Moderátor:
Nika Tamás, a Kaizen Pro Kft. lean tanácsadója
Előadók:
Dévai Zoltán, szabadúszó szolgáltatásfejlesztési tanácsadó
Kosztolányi János, a Kaizen Pro Kft. ügyvezetője és vezető lean tanácsadója
Kővári Róbert, a hectas Facility Services Stiftung & Co. KG szervezetfejlesztési igazgatója
Nika Tamás, a Kaizen Pro Kft. lean tanácsadója
Fésűs Norbert, ellátási lánc szakértő, üzletfejlesztési tanácsadó

A részvétel az MLBKT tagjai számára nyitott és ingyenes, csupán előzetes regisztrációhoz kötött!
Amennyiben még nem tagunk, de szeretne rész venni a programon, csatlakozzon!
Részletek és tagi csatlakozás itt → https://logisztika.hu/belepes/

Amennyiben a jelentkezem gomb nem működik, itt is lehet jelentkezni: https://forms.gle/h3hHXxZ9aKALMywx8

Jelentkezési határidő: 2021. március 3., 11 óra

Lean menedzsment és gyakorlati eszközök
2021-03-04 00:00 - 2021-03-18 23:59
A képzés célja a lean szemlélet és a legfontosabb lean eszközök komplex rendszerének szimulációkkal és esettanulmányokkal támogatott megismertetése és elmélyítése, továbbá a lean logisztikában történő felhasználási lehetőségeinek áttekintése példákon keresztül.
A résztvevők a saját közegükben más szemlélettel, új módszerek alkalmazásával képesek lesznek a hosszútávú folyamatos fejlődés hatékony, fenntartható formája felé haladni, a különböző nehézségeket többféle szemszögből megközelíteni, és a problémák igazi okait keresni, valamint átfogó képet kapni a lean folyamatfejlesztésről.

Jelentkezési határidő: 2021. 02. 22.
Képzési napok: 2021. 03. 04. 9:00 – 17:00;
2021. 03. 11. 9:00 – 17:00;
2021. 03. 18. 9:00 – 17:00
Min-Max. csoportlétszám: 6-12 fő
Óraszám: 24 óra (8-8-8 óra)
Helyszín: Online
*A változtatás jogát fenntartjuk. (Amennyiben újra engedélyezetté válna a helyszíni oktatások szervezése, úgy az oktatóval és a résztvevőkkel közös megállapodás alapján térhetünk át offlinera. Ennek a megvalósítását előre leegyeztetjük az ügyfelekkel.)
Részletek

Incoterms
2021-03-08 00:00 - 23:59
2020. január 1-től alkalmazható az Incoterms 2020, mely az előző Incoterms 2010-et váltja fel, amennyiben eladó és vevő így dönt. Sokszor tapasztaljuk, hogy eladó és vevő megfeledkezik az Incoterms klauzulák mellett az Incoterms általuk választott „évjáratának” feltüntetéséről. Ebben az esetben mindig az éppen aktuális Incoterms verziót kell érteni, ezért is különösen fontos a változások megismerése, amelyre az előadás nagy hangsúlyt fektet.
Az Incoterms 2020 szerkesztése során figyelembe vették a 2010 óta eltelt időszak kereskedelmi szokásainak változásait, valamint a 2010-es verzióval kapcsolatban felmerült módosítási igényeket. Az előadás az Incoterms 2020 11 klauzulája mindegyikét ismerteti, egyúttal lehetőséget ad arra, hogy a résztvevők feltegyék kérdéseiket, elmondják az Incoterms használatával kapcsolatban felmerült problémáikat, amelyekre nem találtak megoldást.

Jelentkezési határidő: 2021. 02. 26.

Képzési napok: 2021. 03. 08.
Min.-Max. óraszám: 8-20 fő
Óraszám: 4 óra
Helyszín: Online oktatás, workshop

Részletek
